text: Bankrøveri i Kolding
  10 april 2014 kl. 12.51
  Røver truede med kniv.
  Sydbank på Jernbanegade i Kolding blev klokken 12.57 udsat for et røveri.
  Gerningsmanden truede personalet i banken med en køkkenkniv og fik udleveret et mindre ukendt beløb.
  Gerningsmanden beskrives som dansk, kraftig af bygning og mellem 25 og 30 år gammel. Han bar en sort eller mørkeblå jakke og på det ene ærme stod der med hvid skrift "Peak".
  Han var iklædt blå bukser, sorte sko og bar under røveriet en elefanthue.
  Røveren forsvandt efter røveriet på en knaldgul cykel. Politiet leder lige nu efter spor ved banken og i Låsbygade hvor han sidst er set.
  